Den Nord-Cimbriske Tilskuer, 1831-07-01
Cancelliet er blevet underrettet om, at den kal Direction for Qvarantaineforanstaltningerne, i Anledning af en fra Hs. M. Kongen modtagen Befaling, har anmodet det kgl. Admiralitets- og Commissariats-Collegium om, at føie følgende Foranstaltninger, for at forebygge Jndsnigelse af den Rusland og Preussen udbrudte Cholera morbus: 1. At 3 armerede Krydsfartøier, under Commando af hver sin Officeer, tillægges Ordre til at krydse: a) imellem Stevns og Møen, b) imellem Møen og Gisserodde eller Guldborgsund, og c) imellem Guldborgsund og Fehmern. 2. At 2 mindre Fartøier, tjenlige til Krydsning, beordres at begive sig a) til Helsingøer og underlægges Vagtskibschefens Commando i Sundet, og b) til Trekroners Batterie og underlægges Vagtskibschefens Commando sammesteds, for at bruges til Qvarantaineopsynet. 3. At de paa Jndroulleringsposten fortiden ud commanderende Officerer i Stege, Stubbekjøbing og Randers beordres at indtræde i Sundhedscommissionerne, den første i Stege, den Anden i Nysted, hvorhen han har at begive sig, og den Tredie i Grenaae, hvorhen han ligeledes har at begive sig; hvorhos samtlige Jndroulleringsofficerer, som Medlemmer af Sundhedscommissionerne i Søestæder ne, skulle berelse Kysterne 5 a 6 Mile paa hver Side af deres Opholdsted, for at paasee, at Quarantaine Anordningerne nøie overholdes. 4. At 4 subalterne Officerer beordres at begive sig til efternævnte Stæder og at indtræde i de respective Sundhedscommissioner: a) i Fredericia, b) i Callundborg eller Nyekjøbing, i Odsherred, c) i Bogense og d) paa Dragøe, og tillægges samme Ordre, som de ovenfor under Nr. 3 nævnte Jndroulleringsofficerer, med Hensyn til Qvarantaineopsynet. 5. At Vagtskibscheferne i Helsingøer og paa Trekroner tillægges Ordre at lade krydse med deres Fartøier, langs Kysten imellem Helsingøer, Kjøbenhavn og Dragøe, og Vagtskibschefen i Sundet desforuden at lade krydse til Gilleleie Fremdeles har Directionen for Quarantaineforanstaltningerne allerede tidligere foranlediget, at Toldvæsenets Krydsfartøier ere satte i Forbindelse med Quarantaineopsynet paa de Steder, hvor de ere stationerede, nemlig: 1) imellem Skagen og Hurup, strax Norden, for Mariager Fjord; 2) imellem Lübeck og Kysten af Holsteen og Fehmern; 3) imellem Als, Slesvig og Skjoldnæs paa Ærøe; 4) imellem Vestkysten af Sjælland, Østkysten af Fyen, Langeland, Thaasinge og Vestkysten af Lolland; 5) imellem Fehmersund og Holsteen; 6) imellem den sydlige Deel af Sielland, Møen, Falster, Lolland og omliggende smaae Øer, og 7) imellem Samsøe, Stavns hoved, Norden for Grenaae, og til Frederikshavn. Endvidere krydser allerede et Fartøi imellem Stevns og Dragøe, et andet imellem Flensborg og Kiel og et tredie er stationeret ved Jndseilingen til kieler Fjord, for at sikkre Samme og tillige Canalfarten igjennem den holsteenske Canal. J Anledning af foranførte Foranstaltninger, har Cancelliet ved Circulairskrivelse af 8de Juni tilkjendegivet vedkommende Amtmænd til egen Efterretning og Bekjendtgjørelse for de locale Civil-Øvrigheder, at der bør vises de ovennævnte commanderende Officerer og deres Fartøier, samt de Officerer, der berelse Kysterne, at den Assistance, som omstændighederne maatte fornødige. Apothekerne ere paalagte at have fornødne Qvantiteter af Læge- og Røgningsmidler tilrede. Endelig forbyder ogsaa et Cancellie-Circulaire Svømme-Øvelserne ved Skolerne indtil videre. (Rd. Av)